- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
ZF: Bursa de la Bucureşti sparge un nou record istoric prin prisma BET
Bursa de la Bucureşti sparge un nou record istoric prin prisma BET, pe tranzacţii de 102 mil. lei. Petrom a asigurat un sfert din rulaj, anunţă Ziarul Financiar.
Indicele principal BET al Bursei de la Bucureşti a urcat cu 0,7% în şedinţa de tranzacţionare de miercuri, 20 martie, atingând al treilea maxim istoric consecutiv, potrivit datelor BVB.
Dinamica indicelui a fost determinată în principal de aprecierea acţiunilor Electrica (4%), Banca Transilvania (1,9%), Romgaz şi Transport Trade Services (1,5%).
De altfel, cea mai mare bancă din piaţa locală a ajuns miercuri la o evaluare record de aproape 22 mld. lei, având de la începutul acestui an o creştere de 13,4%, pe fondul unor tranzacţii de 479 mil. lei.
La polul opus, au scăzut acţiuni ca Bursa de Valori Bucureşti (minus 1,6%), TeraPlast (minus 1,2%), Fondul Proprietatea şi Sphera Franchise Group (minus 0,7%).
Lichiditatea totală s-a ridicat la 102 mil. lei, uşor sub media zilnică de tranzacţionare, iar cele mai lichide acţiuni au fost OMV Petrom (26,3 mil. lei), Banca Transilvania (23,3 mil. lei) şi Electrica (8,6 mil. lei).
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO